JUMAL KÕNELEB
Tere taas!
Viimati rääkisime vigadest ja me saime kohe alguses sellele pihta,
et tuleb tunnistada - ka meie teeme vigu.
Iga inimene teeb vigu.
Elus aga saab minna üksnes edasi.
Nagu eelmisel korral rääkisime,
tahab Jumal julgustada meid edasi minema.
Kui sa ei julge kunagi midagi teha, sest kardad teha vigu,
siis sa ei tee ka kunagi midagi.
Üks pastor rääkis hiljuti, et ta oli alustamas suurt ehitusprojekti.
Mitmed ütlesid, et see on liiga suur ettevõtmine.
"Ma ei usu, et see seostub sinu kutsumusega,
sa võid enesele kahju teha, kui see ei õnnestu."
Ometi oli pastor oma naisega tundnud selgelt,
et see on Jumala tahe.
Ta ütles julgelt: "Kuulge, ma kukun meelsamini läbi,
plartsatan silmili ja ebaõnnestun, kui jätan üldse järeleproovimata."
Minu meelest on see hästi öeldud. Üritame ja nagu viimati ütlesime,
Jumal tahab julgustada meid nagu Ta julgustas Joosuatki
olema vahvad ja tugevad ja minema edasi, kartmata teha vigu.
Nagu viimati rääkisime, teeme mõnikord vigu kogemata.
Siis tahab Jumal juhatada meid õigesse suunda
nagu Ta suunas Paulust,
kui Paulus kristlasi taga kiusas ebausus ja teadmatuses sellest,
et ta kiusas taga õieti Jumalat.
Nüüd aga tuleme selle kolmanda variandi juurde.
Me võime nimelt teha vigu ka päris tahtlikult.
Meelega.
Mitte seetõttu, et me ei oska, ega seetõttu, et me justkui ei tea.
Vaid päris teades ja tahtlikult.
Mina tunnistan, et olen teinud pattu. - Mina mitte!
Kas ma peaksin siit lahkuma?
Mina tunnistan igas saates oma vigu, nüüd on sinu kord!
Igaüks meist teeb vahetevahel meelega valesti.
Öeldakse just neid solvavaid sõnu, mida ei oleks vaja öelda...
Anna andeks, Joy! - Sa saad andeks! - Aitäh!
Me teeme valesti, kuigi teame, et nii ei tohiks teha.
Ometi me teeme just sedasi.
Võib olla, et mõnikord teeme nii suuri vigu ja eksime nii rängalt,
et me rikume omaenda või halvemal juhul kellegi teise elu.
Kõige tõsisemad patud, mõrvad jms. hävitavad ju elu.
Igaüks teist vaatajatest, kellelegi näpuga näitamata,
rohkem kui mulle eneselegi, on teinud midagi tõsist,
mis on rikkunud sinu elu
või vähemalt tundub sellena, et oled rikkunud kellegi teise elu.
Kas meil on sel juhul enam lootust?
Kuidas suhtub Jumal meisse siis, kui me meelega teeme valesti?
See, millest räägime, on selline teema,
mis kohe alguses hakkab tunda andma ja südames kraapima ning lõikuma.
Aga ära pane televiisorit kinni!
Kirjas heebrealastele öeldakse nii:
"Sest Jumala sõna on elav ja tõhus ja vahedam kui ükski kaheterane mõõk
ning tungib läbi, kuni ta eraldab hinge ja vaimu, liigesed ja üdi,
ning on südame meelsuse ja kaalutluste hindaja.
Ja ükski loodu ei ole tema ees nähtamatu,
vaid kõik on alasti ja paljastatud tema silma ees -
tema ees, kellele meil tuleb aru anda."
See ongi Jumala Sõna üks iseloomujoontest
ja üks ülesannetest. Just see südantlõikav tunne.
Mõnikord on Piiblit lugedes see lõikav tunne. Istun ja halan.
Mu tütar Ida on juba õppinud ütlema: "Ema, kas taas lõikab?"
Ja lisab siis targalt: "Las aga lõikab! Las aga lõikab!"
See peab ju aitama ja mind vabastama.
On hea vahele jääda, hea kui me saame nähtavaks.
See on hea, kui me pääseme nendest asjadest vabaks,
mis on meid võbolla aastaid juba rõhunud.
Heebrealastele 12:1
"Pangem maha kõik koormav ja patt, mis hõlpsasti takerdab meid,"
Need asjad koormavad ja takistavad.
Ta tahab meid aidata, vabastada. Ta tõesti tahab seda teha.
Jumala Sõna on, nagu lugesime, teravam kui mingi kaheterane mõõk.
Nagu skalpell - nii terav, kui üldse olla saab.
Selle Jumala Sõna terava noaga
eemaldavad Püha Vaim ja Issand kõik halva, haiguse,
kõik selle meid kahjustava ja lõikavad ära.
Las see lõikab, las see teeb pealegi haiget.
Mulle meenus sellega seoses äkki,
kuidas oma mäletamist mööda esimest korda meelega valesti tegin.
See juhtus Ameerika Ühendriikides. Elasime seal, kui olin 6-aastane.
Mõtlesime koos mu kahe vennaga
"võtta" ehk varastada poest mängusõdureid.
Panime need mängusõdurid taskusse ja hiilisime poest välja.
See läks läbi ja me olime väga elevil oma õnnestumise üle.
Aga siis jäime vahele.
Istusime söögilauas, ema oli teinud süüa ja kutsus sööma.
Sõdurid turritasid taskust välja.
Isa küsis: "Kust te need sõdurid olete saanud?"
Istusime kolmekesi näost tulipunastena
ja tundsime end kehvasti.
Me saime karistuseks vitsa
ja pidime häbiga viima need mänguasjad poodi tagasi
ja paluma andestust.
Pärast seda oli hea tunne.
Nagu ütlesid - oli hea, et olime jäänud vahele.
Jah, aga vitsa ei tohiks anda. - Ega see midagi halba ka ei teinud.
Kui mõtleme vigade tegemisele ja meelega vigade tegemisele,
siis võime arvata, et vähemalt Piibli kangelased ei teinud nii.
Kas Piiblis leidub isikuid, kes meelega tegid valesti?
Kas need, kes tegid meelega valesti, on kõrvalosades, alguses või lõpus?
Ei. On lohutav näha, et Piiblis leidub mitmeid tegelasi,
kes on Piibli kangelaskujud,
kuid kes ometi on tahtlikult ja teadlikult teinud valesti.
Me võime alustada algusest.
Aadam ja Eeva teadsid täpselt, mida Jumal oli öelnud.
"Ärge sööge selle puu viljast!"
Nad sõid ikkagi.
Mooses oli suur jumalamees.
Räägitakse, et ta suhtles Jumalaga palgest palgesse nagu mees mehega.
Ta tundis Jumalat väga lähedaselt.
Ometi, enne kui ta teenimistööle asus, oli ta tapnud egiptlase.
Ta oli mõrvar. Tapja.
Või Taavet, kes on kirjutanud suurema osa Laulude raamatust
ja tundis samuti Jumalat väga lähedaselt?
Ta laulis Jumalale ja oli suur vägev kuningas.
Ometi oli ta nii mõrvar kui abielurikkuja.
Ta armus teise mehe naisesse ja lasi selle mehe sõjas tappa,
et ta saaks selle naise enesele võtta.
Ta oli süüdi mõrvas ja abielurikkumises.
Või siis Peetrus, Uue Testamendi kangelane.
Tõeline kangelane, kes salgas Jeesuse kolm korda,
kuigi teadis, et Jeesus oli öelnud:
"Igaüks, kes salgab mind, seda salgab minu Isa Taevas."
Peetrus oli neid sõnu kuulnud ja teadis, et nii ei tohi teha.
Ometi ta tegi sedasi.
Lood nende inimeste kohta on kirjutatud meile julgustuseks.
Kõik need inimesed olid ikkagi Jumala teenijad.
Neid piiblitegelasi on kerge hukka mõista.
Näiteks Taavetit ja tema inetut tegu. See oli täielik sigadus.
Kui Jan teeks mulle nii, siis ma ei tea, mis ma teeksin.
Kõigepealt kael kahekorra ja siis pärast palun andestust.
Võtan sõnad tagasi.
Võime mõelda, et need on nüüd küll nii inetud teod,
et seda ei saa anda andeks.
Vaata, mida Hesekieli 36:31 öeldakse.
Imeline on see, et kui Taavet, Paulus ja Peetrus mõistsid,
mida nad olid teinud, siis nad pöördusid uuesti Jumala poole.
Hesekieli 36:31 "Siis te mõtlete oma halbadele eluviisidele ja tegudele,
mis ei olnud head;
ja te põlastate iseendid oma süütegude ja jäleduste pärast."
Me hakkame põlastama ja meil saab kõrini.
Need on vead, millest me tahame lahti saada.
Alati, kui teeme meelega valesti, me kannatame selle tõttu.
Kui mõelda nendele isikutele Piiblis, keda mainisime,
nt. Aadamale ja Eevale -
siis nad kaotasid paradiisi ja ühenduse Jumalaga,
kõik imelise, mis paradiisis oli.
Mooses pidi peale egiptlase tapmist põgenema kodust oma pere eest,
olles hüljatuna üksi kõrbes.
Taavet kaotas peaaegu krooni, tema poeg võttis võimu üle
ja ta kaotas lapse, kes talle Batsebaga sündis. Poeg suri.
Ta pidi põgenema oma teise poja eest.
Ta kaotas oma võimu.
Peetrus kaotas oma maine ja usaldusväärsuse
ning pidi häbenema.
Olen kindel, et ka sina, kui oled süüdi milleski tõsises,
oled teinud oma elus vigu, siis sa häbened neid väga.
Oled ilmselt kannatanud rohkem kui küllalt.
Lapsevanemaile annaksin nõu, et kui lapsed teevad meelega vigu,
siis me ei peaks neid julgustama. Päris kindlasti mitte!
Me ei pea siis ka juhendama. Siis on meie asi korrale kutsuda.
Mulle see ei meeldi.
Ka direktorina ei meeldi mulle jätta õpilasi peale tunde.
Aga ma pean seda tegema.
Ka Jumal sekkus Taaveti ellu otse.
Me kannatame nende vigade tõttu mõnikord isegi rohkem, kui vaja.
Mõnikord kanname meelega tehtud halva eest süüd aastast aastasse.
"Ma tegin suure vea. Teadsin, et nii ei tohiks teha, aga tegin
ja nüüd on mu pere lagunenud või keegi on haiget saanud;
ma kaotasin töökoha" või midagi muud sellist.
Jumal ei taha, et me jääme sellesse.
Kõikide piiblitegelaste juures on imeline näha, nagu Joy ütles,
et nad kõik pöördusid tagasi Jumala poole,
vaatamata sellele, et nad olid eksinud ja mitte vähe.
Ja kõik nad said Jumalalt armu.
Jesaja 42:3 ütleb nii:
"Rudjutud pilliroogu ei murra ta katki ja hõõguvat tahti ei kustuta ta ära,"
Jumal ei vaata su olukorda ja elu parastades.
"Nüüd sa alles kannatad! Said selle, mille olid ära teeninud
ja saad veel kannatada!"
Jumal teab, et sa eksisid. Jumal teab, miks sa eksisid.
Jumal teab, et sa oled selle tõttu kannatanud.
Tema ei lisa sulle valu.
Tema ei lisa sulle valu, vaid ütleb nõnda nagu Jesaja 1:18 on kirjas:
"Tulge nüüd ja seletagem isekeskis,"
Mõelda vaid, Issand ütleb, et seletagem isekeskis.
Tundub, et nüüd mind mõistetakse küll süüdi.
Aga ta ütleb hoopis nii:
"Kuigi teie patud on helepunased, saavad need lumivalgeks;
kuigi need on purpurpunased, saavad need villa sarnaseks."
"Parandage siis meelt ja pöörduge, et teie patud kustutataks" Ap.3:19
See on nii imeline, et võime kõige sellega, mis meie elus on,
tulla Tema ette ning Ta annab armu.
Ta pühib selle ära ja aitab.
Mul on üks märkmepaber kaasas.
Piiblis räägitakse, et asjad kirjutatakse üles.
Jumal teab, Ta näeb mu elu. Ta näeb mu erinevaid läbikukkumisi.
Kõiki neid asju, mis on läinud kehvasti.
Kõik meie teod kirjutatakse üles. Ka kõik tahtlikult tehtud teod.
Ta teab seda kõike.
Vanas Testamendis räägitakse tapaohvri loomadest.
Kui läksid ülempreestri juurde oma üleastumistega,
siis ülempreester ohverdas mõne looma
ja Vana Testamendi sõnul kaeti patt kinni.
Imeline! Nüüd pole seda enam näha.
See on peidus, patt on kinni kaetud ja peidetud.
Aga see ei ole sealt kuhugile kadunud.
See kükitab ikka seal sees, kuigi on kinni kaetud.
Aga Uue Testamendi poolel
hakatakse kasutama hoopis erinevat kreekakeelset sõna.
Koloslastele 2:13
"Ning teid, kes olite surnud üleastumistes
ja oma ihu ümberlõikamatuses -
teid on Jumal koos Kristusega elavaks teinud,
andestades meile kõik üleastumised,
kustutades ära meie võlakirja koos määrustega."
Mul ei ole siin kustutuskummi, aga Ta kustutas ära meie võlakirja
koos meie vastu olevate määrustega, mis meid süüditas.
"Selle on ta kõrvaldanud, naelutades selle risti külge."
Ta võttis selle ära.
Inglisekeelses KJV Piiblis kasutatakse sõnu:
ära pühkinud, väärtusetuks teinud, hävitanud -
võlakirja, mille nõuded olid tõenditeks meie vastu.
Selle kõik on Ta kõrvaldanud naelutades selle ristile.
Ta on hävitanud selle käskirja, mis õigusega süüdistas meid
ja oli meil tee peal ees. Ta on sellest vabanenud ristlöömise kaudu.
See märkmepaber, see käskkiri, kõik see vana, mis meenutab mulle,
mida ma olen teinud, on hävitatud ja kõrvaldatud.
Seda ei ole enam siin.
Ma saan nüüd tõesti ka ise jätta kõik vana selja taha
ning minna eluga edasi.
Piibel ütleb 1Johannese 1:8 otse:
"Kui me ütleme: Meil ei ole pattu”,
siis me petame iseendid ja tõde ei ole meis."
Kui keegi meist väidab, et ta ei ole kunagi teinud pattu,
siis ta ei räägi tõtt.
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Kui oled kandnud endaga häbi ja süüd mõne oma eksimuse pärast,
siis hiljemalt nüüd on aeg minna Jumala palge ette
ja lihtsalt paluda Jumalalt andeks. Ta on näinud ja teadnud seda.
Ta teab kõike. Palu nüüd andeks, kui sa pole seda varem teinud
ja Ta annab sulle andeks ja puhastab sind kogu ülekohtust.
Ja siis Ta unustab selle asja.
Tahaksin veel öelda, et kui oled juba palunud andeks
näiteks mõne 10 aasta taguse asja, mis ikkagi vaevab südametunnistust,
siis Tema unustas ja andestas juba tollal, kui esimest korda palusid.
Sellest alates pole Ta seda enam meelde tuletanud.
Seetõttu pead nüüd minema edasi. Ära jää selle asja üle mõtlema.
See on juba unustatud!
Olen märganud ka seda, et mõnikord inimesed ei anna andeks
neid asju, milled Jumal on juba andeks andnud.
Kui palud andeks Jumalalt, on see sinu ja Jumala vaheline asi.
Sa lepid Temaga ära.
Võib olla, et inimesed, kelle vastu sa oled eksinud,
ei ole valmis andestama.
Anna sina neile nende andestamatus andeks
ja tea, et Jumal on sulle andeks andnud
ning on sind juba vabastanud kogu ülekohtust.
On aeg minna edasi.
See on nagu sisemine pesu.
Me peame käima dušši all ja oma ihu pesema.
Samal moel on imeline käia otsekui sisemises pesus.
On ütlemata vabastav minna Issanda ette
ja lasta Tal puhastada need märkmepaberid täielikult.
Võime praegu teha seda kõik koos.
Tahan ühte asja veel öelda.
Isegi, kui su patud on veripunased, nagu Piibel ütleb,
ometi ei ole su lootus kadunud!
Võtame näiteks Moosese.
Kuigi ta oli tapnud egiptlase, kõlbas ta sellegipoolest Jumalale
ja sai suureks juhiks Jumala töös.
Taavet oli süüdi nii tapmises kui abielurikkumises
ja ikkagi sai tema teise mehe naisega saadud sohipojast Saalomonist
Jumala poolt armastatud ja õnnistatud kuningas.
Samuti Peetrus. Kuigi ta salgas kolm korda Jeesuse,
sai temast ikka suure koguduse juht.
Su elu ei ole läbi, ükskõik, milliseid vigu oled ka teinud.
Jumal on Piibli sõnul täis tulevikku ja lootust.
Tema annab sulle tulevikku ja lootust.
Ei ole liiga hilja.
Tänu, Issand, et me saame sel hetkel koos tulla Sinu palge ette.
Ma ei hooli sellest, kes on siin minuga koos ja näeb mind praegu.
Ma tulen Su ette just praegu.
Issand, tänan, et sina tead mu elu
ja tead kõike, mida mu elu sisaldab ja mis on olnud varem.
Issand, Sa oled armu Jumal.
Mulle saab osaks Sinu arm.
Ma näitan praegu oma südant sulle ja Sinu arm puhastab mind.
Palun andestust kõigi oma üleastumiste pärast just praegu.
Tänu, Issand, et Sa lihtsalt pesed mind puhtaks,
puhastad mind ja annad mulle andeks seetõttu, mida Jeesus on teinud.
Tänu, Issand, et ma saan jätta sel hetkel need vanad asjad selja taha
igaveseks ajaks,
Jeesuse nimel. Aamen.
Jumal on tõesti imeline Jumal. Ta on õnnistanud meid nii paljuga,
et kuluks terve elu, et sellest kõigest rääkida.
Ta on õpetanud meid ka majandama, millest oleme rääkinud mitmes osas.
Tahame sind aga julgustada imelise kirjakohaga, mis ütleb nii:
"Jumal on vägev andma teile kogu armu rikkalikult,
et teil ikka oleks kõike küllaldaselt
ning et te oleksite rikkad iga hea teo tarvis."
Jumal tahab sind õnnistada, et ka sina saaksid teha kõike head
ja olla õnnistuseks.
Sa võid olla õnnistuseks ka sellele tööle, kui soovid.
Võid külvata sellesse töösse ja Jumal tasub sulle selle eest.
Võid helistada TV7 annetustelefonil 900 1777 (Kõne hind Eestis on 7)
Võid teha ka ülekande ekraanile tulevatele TV7 kontonumbritele.
Ole õnnistatud ja tea,
et Jumal täidab ka kõik sinu vajadused oma armu rikkust mööda. Aamen.
TV7 annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin